Държавен вестник, бр. 54, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  54
2. за член на екипажа, различен от капи­
тан – съгласно Приложение II на Регламент 
за изпълнение (ЕС) 2020/182 на Комисията 
от 14 януари 2020 г. относно образци за про­
фесионалните квалификации в областта на 
вътрешното корабоплаване.
(4) По искане на член на екипажа след 
извършена проверка на истинността и ва­
лидността на всички необходими документи 
съответната дирекция „Речен надзор“ (ДРН) 
в ИАМА по заявяване на услугата валидира в 
служебната книжка по ал. 2 или в служебната 
книжка, призната по реда на глава девета, 
данните за плавателния стаж и осъществени­
те плавания през период до 15 месеца преди 
датата на искането.
(5) Морско лице може да притежава една 
валидна служебна книжка. При въвеждане 
на електронни служебни книжки, електронни 
корабни дневници и процедури за гарантиране 
истинността на документите за плаване по 
вътрешните водни пътища данните по ал. 4 за 
плавателния стаж и осъществените плавания 
могат да бъдат валидирани без допълнителни 
проверки.
Чл. 11. (1) Времето на учебно-производ­
ствената практика, на учебната плавателна 
практика и на плаването като стажант в 
морското корабоплаване се признава за пла­
вателен стаж за придобиване на първоначална 
правоспособност. Плавателната практика 
като стажант трябва да бъде проведена не 
по-рано от 5 години преди придобиване на 
правоспособността.
(2) За придобиване на правоспособност от 
оперативно ниво на отговорност в морското 
корабоплаване и след одобрение от директора 
на съответната ДМА се допуска определен 
период от учебната плавателна практика да 
се извърши на кораби от местно плаване, 
както следва:
1. катери на учебното заведение – до 15 дни;
2. фериботи, самоходни шалани – до 15 дни;
3. ветроходни учебни кораби и бункеров­
чици – до 3 месеца;
4. влекачи и катери – до 1 месец;
5. научноизследователски кораби и плаващи 
кранове – до 1 месец;
6. кораби на подводни криле, катамарани, 
пътнически кораби – до 3 месеца. 
(3) Изпълнението на задачите от програ­
мата за практическа подготовка на борда на 
кораба по време на учебно-производствената 
практика, учебната плавателна практика и 
плаването като стажант се извършват след 
преминаване на съответната теоретична 
подготовка и се отразяват в дневник за прак­
тическа подготовка.
(4) Формата на дневника и програмите за 
провеждането на практическата подготовка 
се утвърждават от изпълнителния директор 
на ИАМА или упълномощено от него лице.
(5) Дневникът се регистрира в съответната 
ДМА по заявяване на услугата преди нача­
лото на учебната плавателна практика или 
учебен стаж.
(6) Изпълнението на всяка една от задачите 
за практическа подготовка, отразени в днев­
ника, се потвърждава от лицето, под чието 
ръководство е проведена учебната плавателна 
практика или плаването като стажант.
(7) Учебната плавателна практика и пла­
ването като стажант се считат за успешно 
проведени, когато след приключването им 
дневникът за практическа подготовка е оценен 
положително от комисия на съответната ДМА. 
Оценката е положителна, когато практичес­
ката подготовка е проведена по одобрената 
програма, с необходимата продължителност 
и кандидатът демонстрира съответстващи на 
стандартите знания и умения.
Раздел III
Здравословна годност
Чл. 12. (1) Всеки член на екипажа на 
търговски кораб и кораб за спорт, туризъм 
и развлечение, използвани с търговска цел и 
плаващи под българско знаме, или кандидат 
за свидетелство за правоспособност или сви­
детелство за професионална компетентност 
трябва да отговаря на нормите за здравословна 
годност за заемане на съответната длъжност. 
(2) Здравословната годност на морски­
те лица се установява и удостоверява при 
условията и по реда на Наредба № Н-11 от 
30.04.2014 г. за определяне на изискванията 
за здравословна годност на морските лица в 
Република България (ДВ, бр. 41 от 2014  г.). 
(3) Издаването, регистрацията и контро­
лът на издаваните от лечебните заведения 
свидетелства за здравословна годност се осъ­
ществяват в съответствие със системата от 
процедури, въведени в съответното лечебно 
заведение.
(4) Освидетелстването и издаването на 
медицинско свидетелство за здравословна 
годност могат да се извършват и от лечебно 
заведение или медицинско лице, одобрено 
от администрацията на някоя от държави­
те – членки на Европейския съюз, и от трета 
страна, с която Република България има спора­
зумение по Правило I/10 от Конвенция STCW, 
когато морското лице се намира зад граница 
и срокът на валидност на свидетелството му 
по ал. 2 или вписаният в служебната книжка 
срок е изтекъл.
(5) Медицинските свидетелства се регистри­
рат в ДМА/ДРН, като в служебната книжка 
се вписват наименованието на лечебното 
заведение, издало свидетелството; номерът, 
под който свидетелството е регистрирано в 
него; датата на издаване; срокът на валидност 
и ограниченията, ако има такива. Данните 
се вписват и в електронния регистър на мор­
ските лица.